Genda Singh

Genda Singh (2 Februari 1922 - 9 Oktober 2011) merupakan rakyat Malaysia berketurunan Sikh yang juga pemenang pingat perak sukan SEAP 1967 - 1975 dan gangsa  bagi sukan lempar tukul besi sukan SEAP 1977.

Latarbelakang peribadi
Genda dilahirkan di India pada 2 Februari 1922, tiba di Malaya pada 1942 ketika berkhidmat untuk Tentera India British. Selepas negara mencapai kemerdekaan, beliau diberi kerakyatan dan memilih Ipoh, Perak sebagai tempat untuk didiami.

Beliau berkahwin dengan Mohinder Kaur dan dikurniakan dengan enam orang anak iaitu Semret, Kulwant, Kaldip, Manohor, Mahinderjit dan Persin Kaur.

Kerjaya
Genda menyertai pasukan polis berpangkat konstabel pada 1945 dan bersara pada 1977.

Mewakili Malaysia
Pada penampilan sulung di SEAP Kuala Lumpur 1965, beliau sudah pun berusia 43 tahun dan bergelar veteran pada masa itu, 

Genda telah berjaya memenangi pingat perak apabila tewas kepada Eknath Mane dari Singapura. Pada edisi berikutnya di SEAP 1967 Bangkok, Genda sekali lagi kempunan pingat emas, juga kecundang kepada lawan yang sama.

Acara tersebut tidak dipertandingkan pada 1969 di Rangoon (Myanmar). Tiada siapa pun menjangkakan Genda yang usianya hampir menjangkaui 50 tahun muncul semula di Kuala Lumpur pada 1971.

Pada Sukan SEAP Kuala Lumpur 1971, Genda meraih perak untuk kali ketiga. Tetapi, tiada apa untuk dikecewakan kerana pingat emas akhirnya jatuh ke tangan Malaysia dengan junior Genda iaitu M.Dattaya mengungguli acara itu. Malah, apabila pingat emas bertukar tangan kepada atlet Myanmar di Bangkok pada 1975, Genda masih lagi mampu mempertahankan kedudukan sebagai naib juara – posisi sama yang diraihnya sebanyak lima kali berturut-turut sejak 1965. Pada usia 55 tahun, bapa mengambil keputusan untuk beraksi buat kali terakhir pada Sukan SEAP 1977 ketika itu diadakan di ibu negara, namun akhirnya memenangi pingat gangsa.

Meninggal dunia
meninggal dunia pada 9 Oktober 2011 di Pusat Perubatan Universiti Malaya.

Rujukan
"Perginya ‘Gergasi Bersuara Lembut’", Utusan Online. 30 Oktober 2011

Kategori:Atlit Malaysia
Kategori:Atlit Lempar tukul besi
Kategori:Pemenang pingat Malaysia bagi sukan SEAP